g Ola, grazias de berdá por as rispuestas, lo digo sin de somardería. Amás he puesto  fer una gambadeta por a wiki y he comprendiu bellas cosas. Gracias de berdá y felizidaz por o treballo, l'aragonés tien un puesto por istos territorios cyber, lo cualo ye buena cosa. Sindembargo no lo beigo claro por bellas cosas: 1. creyeba que a matraca materno-neo feba añadas que yera de más. Beigo encara rencor y complejos en bels comentarios. Soi materno, con pedigrí y adn por si alcaso. Y ixo qué me da más categoría pa charrar u pa malmeter? Pa lo zaguero igual si me foi corro en o lugar. 2. entiendo  lo que me contaz, pero..., si maitín chunto a 7 presonas con ganas de treballar aquí y tornamos a fer una botazión, y pongamos que os otris queremos unatra grafía 7 más que 6, no? No ye un criterio cabal, por lo menos si se pretende crexer y rispetar o esprito wiki. 3. No quiero charrar de criterios de as grafías, toz igual d'arbitrarios, toz u totz. Feba no guaire me trobé con un compañero, no creigo que seiga dintro d'os 6, u si, y charrábamos d'isto. Me nimbío as nuebas normas graficas, no las conoxeba,  y rematemos en o mesmo: qué esferenzia la grafía 87 de o italiano standar autual? Ez charrau face to face con os italianos y les ez dixau leyer bella cosa en aragonés "demodé"? Y se lo que charro que he i bibido. Y creigo que o itialiano ye romance fetén. Toz igual d'arbitrarios y isto no ye que istoria y filolochia. Creyer que la grafía de la wiki ye mas "scientifica" (si asinas se diz) ye tornar ta los biellos problemos. 4. Pensaba de berdá que tot lo de chuntos trayeba bocanadas ta un morimundo. Por  temas presonals soi estau difuera (literalmén) unos tiempos y creigo, y isto ye más capaziar dillá de la wiki, que semos 20 u 30 añadas entazaga, con bandos, egos y costodias. Dan ganas de borrar-se de raso. Perdón por a terapia, me quedo con a pena de no poder colaborar, ya que cláma-me bago u ozioso no soi por cambear de grafía, u no tiengo tiempo de fer-lo, y por lo que beigo no soz por a labor de ubrir a colla de treballo (perdón si ye una entrepretazión erronia, no quiero faltar, Dios me'n guarde). Tot lo  que emos charrau ye arbitrario, bel criterio eba que emplegar, profés que sí, pero parar cuenta si queresez i dentrar agora y cualsiquier mindundi como yo dizise, no, no grafía tal, regles quemisió, aragonés d'allá. Igual he arribau tardi. Suerte y ojalá que tiengamos pronto Academia Ofizial, grafía ofizial (nos faiga más u menos goyo) anque tiengo poca fé en que beigamos un futuro zereño pa l'aragonés entre que seigamos trestallaus y rechinando diens. Esprisions. Comentario expublicato por Astialto, o 9 chinero de 2011, a las 01:03h.